Stig Tøfting

Stig Tøfting (født 14. august 1969 i Hørning) er en tidligere dansk fotballspiller og senere assistenttrener i Randers FC og AGF.

Som spiller var Tøfting en typisk defensiv midtbanespiller med kraftige taklinger og stor arbeidsiver som varemerke. Som klubbspiller er han først og fremst kjent fra flere perioder i AGF.

Tøfting startet sin profesjonelle karriere i AGF i 1989. I 1993 gikk han til bundesligaklubben Hamburger SV, men slo ikke gjennom. Deretter ble han utleid til OB og AGF, og i de følgende år byttet han mellom dansk og tysk fotball. I 2002 tok han en avstikker til engelsk fotball i Bolton Wanderers, der han fikk sparken etter en voldsdom. Han gjenopptok karrieren i kinesiske Tianjin Teida i 2003 og spilte igjen for AGF fra februar til desember 2004, før han igjen fikk sparken (ifølge pressen hadde han vært innblandet i et håndgemeng under en spillerfest). Deretter gikk han til den svenske klubben BK Häcken, før han signerte sin siste spillerkontrakt i Randers FC høsten 2005. Han la opp som aktiv spiller 1. desember 2007.

Tøfting debuterte på  30. januar 1993 i en vennskapskamp mot USA, og avsluttet 15. juni 2002 med VM-kampen mot Englands herrelandslag i fotball, som Danmark tapte 3-0. Tøfting spilte i alt 41 landskamper og scoret to mål.

Sommeren 2007 ble Stig Tøfting assistenttrener for Randers FC hos sjefstrener Colin Todd, det første halvåret som spillende.

I 2005 utgav han selvbiografien No Regrets.

 Utenomsportslig 
Utenom fotballkarrieren er Tøfting også kjent for å ha fått flere voldsanmeldelser og to dommer. Den første voldsdommen er fra 1999, da Tøfting ble idømt 20 dages betinget fengsel. Den andre skyldtes en episode som skjedde like etter VM i fotball 2002, da en del av de landslagsspillerne festet på Café Ketchup i København. Her skallet Tøfting kafeens bestyrer, noe som gav ham en dom på fire måneder.

 Referanser 

 Eksterne lenker 


Kategori:Danske fotballspillere
Kategori:Danske fotballtrenere
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Spillere i Fotball-VM 2002
Kategori:Deltakere for Danmark under Sommer-OL 1992
Kategori:Fotballspillere under Sommer-OL 1992
Kategori:Fotballspillere for Aarhus GF
Kategori:Fotballspillere for Hamburger SV
Kategori:Fotballspillere for Odense BK
Kategori:Fotballspillere for MSV Duisburg
Kategori:Fotballspillere for Bolton Wanderers FC
Kategori:Fotballspillere for Tianjin Teda FC
Kategori:Fotballspillere for BK Häcken
Kategori:Fotballspillere for Randers FC
Kategori:Personer fra Skanderborg kommune